Untitled Document

<!--
body {
color:black;
}
.text2 {
font-family:'Times New Roman','Times','serif';
font-size:12px;
font-weight:bold;
text-decoration:none;
color:black;
}
.text1 {
font-family:'Times New Roman','Times','serif';
font-size:12px;
text-decoration:none;
color:black;
}
.text3 {
font-family:'Times New Roman','Times','serif';
font-size:12px;
font-weight:bold;
font-style:italic;
text-decoration:underline;
color:black;
}
.text4 {
font-family:'Times New Roman','Times','serif';
font-size:12px;
font-style:italic;
text-decoration:none;
color:black;
}
.para1 {
text-align:justify;
}
-->



Comissió de Coordinació,
Organització i Règim de les Institucions de la Generalitat
realitzada el dia 28 de febrer de 2007.
Comença la reunió a
les 10 hores i 37 minuts.
Presideix l'Il·lustre Diputat Senyor
Rafael Maluenda Verdú.
Reunió número 26/I.

Informe del president de la comissió,
d'acord amb el que establix l'article 45.
1 del Reglament de les
Corts

El senyor president:

Bon dia.
S'obri la sessió.

Pregue al senyor lletrat que comprove el quòrum
en absència del secretari.

(El senyor lletrat passa llista per tal de comprovar
l'existència de quòrum)

Moltes gràcies, senyor lletrat.

Donat que està
absent el secretari de la comissió pregue al Grup Parlamentari
Socialista que designe un secretari accidental.
(Veus)

Pues muy bien, don Juan de Dios Falcó Rico
ejerce como secretario accidental.
Muchas gracias.

Bé, el primer punt de l'ordre del dia
és lectura i aprovació, si escau, de l'acta de la
reunió anterior.
Com de costum, les seues senyories la tenen en la
carpeta i és el moment de pronunciar-se sobre ella; del contrari
entendrem que s'aprova per assentiment.
D'acord?
Bé, per
assentiment unànimement s'aprova.

El senyor president:

El següent punt és informe del president
de la comissió, d'acord amb allò establert en
l'article 45.
1 del reglament.

Saben les seues senyories que en el nou reglament
totes les comissions legislatives tenen l'obligació de
reunir-se almenys una volta al mes.
Hem avançat esta
convocatòria, hem avançat el que va a ser el debat que es
farà demà a hui per a complir amb el precepte reglamentari.

Jo vull informar les seues senyories, en primer lloc,
d'un escrit, i després passaré a l'informe de
presidència, que ha arribat a la Mesa, presentat pel senyor Antoni
Such, que anem a repartir a les seues senyories.
Que diu:

«A la Mesa de la Comissió de
Coordinació, Antoni Such Botella, portaveu del Grup Parlamentari
Socialista, d'acord amb el títol V del procediment legislatiu
i del Reglament de les Corts, i vista la complexitat de la matèria a
tractar en la proposició de llei de règim matrimonial,
presentada pel Grup Parlamentari Popular, sol·licita a esta mesa que
en el moment de constitució de la ponència per a la
tramitació de l'esmena presentada a este text i abans de
procedir al seu debat, se procedisca a escoltar distints representants
socials i experts juristes que puguen manifestar les seues opinions
respecte al text en tràmit parlamentari, donat que el coneixement i
l'experiència poden ser valuosos per a l'activitat
legislativa i poden clarificar distints aspectes d'esta complexa
norma.

»En este sentit, el Grup Parlamentari Socialista
sol·licita que amb este fi la Mesa de la comissió invite a
escoltar l'opinió dels següents experts: degà del
Col·legi d'Advocats de València, president del
Col·legi d'Administradors de la Propietat de València,
degà del Col·legi de Notaris de la Comunitat Valenciana,
president del Tribunal Superior de Justícia de la Comunitat
Valenciana, fiscal en cap del Tribunal Superior de Justícia de la
Comunitat Valenciana, presidenta de Tyrius, presidenta de Dones
Progressistes, jutge degà de València, president de la
Comissió de Codificació del Dret Foral Valencià,
Secretaria d'Igualtat d'UGT, Secretaria d'Igualtat de
Comissions Obreres, responsable de Jutges per a la Democràcia en la
Comunitat Valenciana, responsable de l'Associació Professional
de la Magistratura de la Comunitat Valenciana, responsable de la
Unió Progressista de Fiscals, presidenta del Consell Valencià
de la Dona.

»Corts Valencianes, 27 de febrer de 2007.
Firmada: Antoni Such Botella».

Bé, amb independència de
l'opinió de la presidència, que diré a
continuació, si el senyor Such vol fer ús de la paraula per a
justificar o per a defensar el seu escrit, per temps de tres minuts pot
fer-ho.

El senyor Such Botella:

Moltes gràcies,
senyor president.

Bé, jo crec que l'escrit està
fonamentat en la complexitat de la norma que anem a tractar, és a
dir, anem a tractar el que és la Llei de règim matrimonial
que es pretén que siga, jo crec, que una norma fonamental de
recuperació de dret civil.

I en este sentit, donada la transcendència que
té esta norma i la seua complexitat, i sobretot la voluntat de molts
dels compareixents que hem posat en l'escrit de vindre a estes Corts
a expressar la seua opinió al respecte i atenent els criteris jo
crec que d'activitat legislativa i d'intentar fer la millor
norma possible, jo crec que a tots els diputats i als legisladors en
general jo crec que els interessaria conéixer les opinions
d'experts juristes en la matèria.

En eixe sentit, nosaltres fonamentem la petició
perquè compareguen totes estes personalitats, que tenen alguna cosa
a dir en matèria del dret civil valencià.
Nosaltres creguem
que el legislador que se pree ha d'escoltar, i si és
ací en les Corts, molt millor que en altres llocs, escoltar les
opinions lliurement expressades per a poder perfilar la millor norma
possible i sobretot per a garantir que s'han fet els esforços
adequats i necessaris (remors) perquè els ciutadans tinguen la millor norma
matrimonial possible en el dret valencià.
.
.

El senyor president:

Per favor, senyories, per favor.

El senyor Such Botella:

Eixe és
l'objectiu que el Grup Parlamentari Socialista pretén.

Nosaltres no concebem l'elaboració
d'una norma d'esta complexitat, d'esta magnitud i
sobretot d'esta transcendència social sense haver fet el
possible per a escoltar públicament tots aquells que tinguen una
opinió rellevant sobre la matèria.

Jo crec que és important per a tots, i sobretot
per a tranquil·litat, tant dels legisladors, en este cas dels
diputats que tenen l'obligació de conformar esta norma tan
complexa i tan important, com també per als ciutadans.
La nostra
obligació és donar garantia als ciutadans que fem el millor
possible, que aquells que tenen opinió i que sobrepassen
jurídicament l'opinió dels diputats que conformem els
distints grups parlamentaris amb total seguretat, perquè és
gent de gran prestigi jurídic, seria necessari demanar eixa
opinió pública, eixa opinió en les Corts, per tal de
no cometre cap error, o almenys cometre els menors errors possibles.

Nosaltres des de la humilitat moltes vegades de la
ignorància, de molts dels temes que se toquen, no entenem com,
adaptada la norma que s'ha presentat, no hi ha cap informe
públic de la Comissió de Codificació de Dret Civil, no
hi ha cap informe públic incorporat a la norma dels col·legis
d'advocats de la nostra comunitat, no hi ha cap informe elaborat i
presentat al costat d'esta norma dels notaris i dels registradors ni
dels jutges.
Nosaltres no entenem com això no ha sigut possible.

I en este sentit, ja que no hi ha cap informe al
respecte elaborat per eminents juristes, sí que necessitaríem
almenys que s'aprovara, que es constituïra en ponència i
que comparegueren estos il·lustres juristes per tal de conformar una
opinió molt més solvent i molt més capacitada
perquè el legislador fera la millor norma possible.

Eixa ha sigut la nostra intenció, i espere que
la Mesa tinga a bé atendre l'escrit que ha presentat el Grup
Parlamentari Socialista.

El senyor president:

Moltes gràcies, senyor Such.

Bé, la seua senyoria ha exercit un dret que la
presidència no li nega, a més contemplat en el reglament,
és una possibilitat que contempla el reglament.
Però
l'altra possibilitat és que no se nomene ponència i,
per tant, la Mesa, per majoria, decidix que no se nomena ponència,
sinó que en la forma que teníem prevista en el calendari, la
Mesa signa l'informe per al debat en la comissió, que
és el que anem fent en tots els projectes de llei des de la nova
entrada.
.
.
des de l'aplicació del nou reglament.

Quant a les compareixences, mire vosté, amb el
màxim respecte que em mereixen totes les persones que vosté
consigna en el seu escrit, que indubtablement són d'enorme
prestigi jurídic, faltaria més, he de dir-li que el reglament
no contempla esta via perquè se produïsquen estes
compareixences.
Vosté sap que el reglament contempla altres
instruments perquè puguen comparéixer davant les comissions.
Astò coincidix plenament en una esmena que la seua senyoria va
presentar al nou Reglament de les Corts i que va ser desestimada.
Però no és que el reglament impedisca que se poguera fer, no
ho impedix.
Per tant, la seua proposta s'empara en dret, però
també la contestació que està donant-li el president
s'empara en el mateix dret.

Per tant, li agraïsc enormement el seu
suggeriment, però anem a continuar amb el tràmit previst.

Senyor Such.

El senyor Such Botella:

Gràcies, senyor
president.

Per tant, hem d'entendre que la Mesa, per
majoria, acorda no admetre la sol·licitud de les compareixences que
hem sol·licitat i que, per tant, sense haver cap informe al voltant
de la llei, sols que l'activitat parlamentària pura i dura
d'esmenes de proposició de llei i de les disposicions que
nosaltres fem, anem a elaborar una norma d'esta transcendència
sense tindre la possibilitat d'escoltar els juristes en la
matèria ni tindre cap informe jurídic que l'avale.
És això així, no?

El senyor president:

Ho ha entés molt bé la seua senyoria.

Bé, en l'informe de la presidència
deia abans que en compliment de l'article 45 del Reglament de les
Corts celebrem hui esta reunió i la presidència aprofita per
a informar que demà, a les deu i mitja, es reunirà novament
la comissió, suspendrem fins demà i procedirem al debat de
l'informe sobre el Projecte de llei de règim econòmic
matrimonial, que és al que se referia el senyor Such.
A
continuació, farem una proposta d'alteració de
l'ordre del dia per a debatre també l'informe sobre la
Proposició de llei de comunitats de valencians a l'exterior.

I quant a l'altra iniciativa legislativa que
està pendent de tràmit en esta comissió, que és
la del comité europeu, he de dir que, havent-se presentat una esmena
de totalitat amb text alternatiu, perquè no podia ser d'altra
forma, per part del Grup Parlamentari Socialista, en l'ordre del dia
del Ple que celebrarem el dia 7 figurarà el debat de totalitat
d'eixe text alternatiu.

Han de comprendre les seues senyories que estem
finalitzant un període, estem finalitzant una legislatura, i hi ha
moltes iniciatives legislatives que estan en tramitació, i aplicant
instruments o procediments que retardaren la tramitació
d'eixes iniciatives l'únic que aconseguiríem
és que acabara la legislatura i que no s'hagueren aprovat.

Per tant, la presidència com té eixa
potestat, la Mesa -millor dit- com té eixa potestat i
també la presidència, apliquem els mateixos instruments que
contempla el reglament perquè se puguen agilitar estes iniciatives.

Sí, senyor Such.

El senyor Such Botella:

Sí, senyor Maluenda,
una qüestió.

Demà precisament coincidixen dos comissions a
la mateixa hora, deu i mitja, esta comissió de coordinació i
la de seguretat ciutadana, de la qual este diputat que els parla és
el portaveu en los dos.
Pregaria que almenys fóra a les onze menys
quart o a les onze quan reunirem esta comissió perquè
coincidix i és físicament impossible poder compartir dos
comissions a la vegada.
Ens agradaria que si això fóra
possible.
.
.

I una segona qüestió.
Entenc que
s'ha presentat una esmena a la totalitat a la proposició de
llei del Grup Parlamentari Popular d'assumptes europeus.
En este
sentit entenc que esta llei es debatrà l'esmena a la totalitat
en el proper ple, segons ha dit, i no en comissió fins que no.
.
.

El senyor president:

Sí, senyor Such.
Vosté recordarà
que en la Junta de Síndic, en la qual excepcionalment estem
vosté i jo, ja va informar de la coincidència de les dos
comissions, i jo li vaig aclarir que la comissió de seguretat
ciutadana tant sols és per a designar la ponència, que crec
que té un informe, i per a aprovar un calendari; calendari que vam
rebre la proposta que feia la presidenta de la comissió, però
per unanimitat de la Junta de Síndics vam modificar.
Per tant,
supose que és un calendari que va eixir per unanimitat perquè
era el dels tres, els tres grups parlamentaris.
Per tant, la
coincidència no genera major importància.
Però si la
seua senyoria vol que en compte d'a les deu i mitja comencem a les
onze menys quart, no serà este president qui s'opose.
Això està clar.

Quant a l'esmena de totalitat, recordarà
que en la Junta de Síndics, quan vam aprovar el calendari, jo vaig
demanar la inclusió d'eixa proposició de llei, vaig dir
«perquè si no hi ha esmena de totalitat», inclús
vaig preguntar a la seua senyoria i vosté en aquell moment no ho
sabia si la hi havia o no la hi havia.
Però en el supòsit que
la hi haja el que se farà serà el debat en l'esmena de
totalitat.
Mentre no se faça eixe debat d'esmena de totalitat
no es pot debatre en comissió.
Imagine's que prosperara,
s'hauria de publicar, s'hauria d'obrir un nou termini
d'esmenes, etcètera.

Per tant, respecte d'eixa llei del comité
europeu el que se farà en el ple és el debat de
l'esmena de totalitat que ha presentat el seu grup.
Si no hi ha
ningun dubte més, senyories, se suspén la sessió que
continuarà demà a les 10:45 hores.

Moltes gràcies.

(Se suspén la reunió a les 10 hores i 54
minuts)